# data[].attributes.body
Săniuș

# data[].attributes.body
Schiuri

# data[].attributes.body
Kedves Pipacs csoport! A csípős hideg ellenére is rengeteg ok van amiért érdemes kimozdulni, leginkább akkor, ha lesett az első hó! A héten arról beszélünk miket is lehet csinálni télen!

# data[].attributes.body
Beszélgessünk...
- Mit játszhatunk télen kint a szabadban?
- Hogyan viselkedünk játék közben? - Mire kell odafigyelnünk?
- Mi alkotja a hóembert?

# data[].attributes.body
Szánkozás

# data[].attributes.body
Síelés

# data[].attributes.body
Sípálya a Madarasi Hargitán

# data[].attributes.body
Csipike Sípálya- Hargita fürdő

# data[].attributes.body
Korcsolyázás

# data[].attributes.body
A jégkorong ( jéghoki, hoki) két csapat által, jégpályán, ütővel és koronggal játszott csapatjáték.

A játék célja, hogy a korongot az ellenfél kapujába juttassák, lehetőleg többször, mint az ellenfél. A játékosok egy ütő segítségével irányítják a korongot a jégen. A test bármely részével lehet a korongot kezelni, irányítani tilos. Érvényes gólt csak az ütővel lehet szerezni, valamint akkor, ha a korong bármely testrészről a kapuba pattan. A szándékos rúgó vagy dobó mozdulat nem érvényes.

# data[].attributes.body
Hóember készítés, hócsata, hóangyalkák készítése, mókázás a hóban

# data[].attributes.body
Om de zăpadă

# data[].attributes.body
Bulgăre de zăpadă

# data[].attributes.body
Fetița patinează.

# data[].attributes.body
Patine

# data[].attributes.body
Copilul se dă cu săniuța.

# data[].attributes.body
Copilul face om de zăpadă.

# data[].attributes.body
Copilul schiază.

# data[].attributes.body
Figyeld meg az alábbi képeket!

Meséljetek róla, mit láttok a képeken. Kis történetet is kitalálhattok hozzá.

Kinek sikerült? :)

Ha anya, apa vagy tesó segítségével kivágtátok a képeket, keverjétek össze, majd helyezzétek időrendi sorrendbe őket.

# data[].attributes.body
Gazdag Erzsi: Hóember

Udvarunkon, ablak alatt

álldogál egy fura alak.

Hóból van a keze, lába,

fehér hóból a ruhája,

hóból annak mindene,

szénből csupán a szeme.

Vesszőseprű hóna alatt,

feje búbján köcsögkalap.

# data[].attributes.body
Varjú károg
Varjú károg, fúj a szél,
Esik a hó, itt a tél.
Jaj, de nagyon hideg van
Ropog a hó alattam.
Vígan csúszik a kis szán,
Most örülünk igazán!

Havazik
Ha-ha-ha havazik,
He-he-he hetekig,
Hu-hu-hu hull a hó,
Hi-hi-hi jaj de jó!

# data[].attributes.body
Néhány játékötlet több-kevesebb játékhoz

Hétköznapi helyzetek:

- Asztal terítésnél vegyünk elő találomra valamennyi szalvétát: vajon elég lesz mindenkinek? Ezt úgy tudhatjuk meg, hogy minden tányér mellé teszünk egyet. Ha maradt még a kezünkben: több szalvéta volt, mint ahány tányér. Ha nem jutott mindenkinek: kevesebb szalvéta volt, mint ahány tányér. Ha minden tányér mellé jutott: ugyanannyi szalvéta volt, mint tányér.

- Vacsoránál: nézzük meg, kinek a tányérjában, poharában van több étel/ital? Az átlátszó poharakat egymás mellé is tudjuk tenni, hogy összehasonlítsuk!

- Bevásárlásnál tegyünk a kosárba pont ugyanannyi csokit, amennyi gyerkőc van a családban. Három gyermeknek három csokit vásárolunk. Négy csoki túl sok, kettő csoki pedig túl kevés. 4 az több, mint 3.  2 az kevesebb, mint 3.

-Palacsintát készítünk: melyikből legyen több: a túrósból, vagy a lekvárosból?

Mozgásos játékok:

- Fussunk körbe, majd tapsra szaladjanak a fiúk az egyik sarokba, a lányok a másik sarokba. Melyik sarokban vannak többen?Számoljuk meg, és hasonlítsuk össze közösen: hol vannak többen, hol kevesebben?

-Mindenki ugorjon előre annyit, ahány éves! Hasonlítsuk össze, ki hová érkezett, milyen messzire jutott a rajtvonaltól, mennyit ugrott! Például: Peti 6 éves, hatot ugrott. Sári 3 éves, hármat ugrott. Sári kevesebbet ugrott, mint Peti.

- Egyszerű játék: dobbants a lábaddal többet, mint én! (Kezdjük 1 dobbantással.) Tapsolj többet, mint én! Bólints kevesebbet, mint én!

Játékok eszközökkel:

- Külön-külön építünk kockákból egy-egy házat. Én a kicsi mackónak, te a nagy mackónak (legyen lényegesen nagy, szemmel látható különbség a két maci között.) Ha készen vannak a házak, hasonlítsuk össze: melyik nagyobb, melyik kisebb? Melyikhez kellett több kocka, melyikhez kevesebb?

- Állatkertet építünk. Az egyik ketrecbe a tigriseket tesszük, a másikba az elefántokat. Hol van több állat?

- Legózás közben: építs házat úgy, hogy több legyen benne a piros Lego, mint a kék!

- Játsszunk az autókkal, építsünk házakat, parkolókat! Melyik parkolóban fér el több autó? Hol van több autó: a parkolóban, vagy az úton?

- Az egyik kezemen kinyitom az egyik ujjamat. Nyiss ki te is ugyanannyit! Most nyiss ki többet! Aztán kinyitom 2, majd 3 ujjamat. Nyiss ki többet, kevesebbet, ugyanannyit! (Kis nehezítéssel: koppintok a hátadra valamennyit! Te tapsolj ugyanannyit! Aztán tapsolj többet-kevesebbet!)

Gondolkodós játékok:

- Mondok két állatot. Melyiknek van több lába? Például: fecske – farkas; kígyó – oroszlán; kutya – katicabogár stb.

- Melyik járműnek van több kereke? A biciklinek, vagy az autónak? A vonatnak, vagy a rollernek?

- A mi családunkban kik vannak többen: a fiúk, vagy a lányok?

- Hol van több háziállat: nagymamáéknál, vagy nálunk?

- Melyik családtagnak lesz a legkevesebb gyertya a szülinapi tortáján? És a legtöbb?

# data[].attributes.attachment_link.title
Buborék együttes - Hócsata (Hivatalos videóklip) 2020

# data[].attributes.body
Hóember, hópehely-fültisztító pálcika használatával

# data[].attributes.body
Egészítsd ki a rajzokat! Mi hiányzik a hóemberről!

# data[].attributes.body
Vattakorong, vattadarabok ragasztásánaksegítségével készíts hóembereket!

# data[].attributes.body
Műanyag palack, Wc- papír guriga befestésével alkoss hóembert!

# data[].attributes.body
Anya, apa segítségével vágd ki és ragaszd össze a lépések szerint! Lássuk mi lesz belőle!

# data[].attributes.body
Készíts korcsolyapályát!

# data[].attributes.body
Segítséggel vágd ki, keverd össze, majd ragaszd őket össze helyesen!

# data[].attributes.body
Só-liszt-víz gyurma hóember

Ha beleteszitek egy befőttes üveg födelébe a gyurmát, akkor még könnyebben tudtok dolgozni. Ha megszáradt a gyurmátok, akkor a hóember orrát kifesthetitek, és szemet, szájat pöttyözhettek neki. Ha  még száradás előtt kis lyukat szúrtok bele, akkor akár nyakék is készülhet belőle. Aki szeretne nevet is adhat a hóemberének. :) Kitartó munkálkodást kívánok!

# data[].attributes.attachment_link.authors[].name
Vasutas Művelődési Ház és Könyvtár - Nyíregyháza

# data[].attributes.attachment_link.title
Online kézműves foglalkozás: sógyurma készítése (Hetedhét Mesevilág Népmesepont)

# data[].attributes.attachment_link.title
Winter "Snowman Dance⛄ Snowman Brain Break⛄ Kids Movement Activity ⛄Snowman Dance⛄ Sing Play Create

# data[].attributes.body
Egyensúlyozó játékok
Haladj az útvonal mentén:

-Sétálva

-Ugrálva páros lábbal

-Ugrálva egyik, majd a másik lábbal

-Indián ugrásokkal

-Békaugrással

-Medvejárással

-Sánta rókajárással

-Pókjárással, rákjárással

-Fókajárással

-Kúszással (kígyó)

Bármit használhattok egy útvonal kialakításához, ami kéznél van: például hosszában összetekert pokrócot, vagy akár egy megrajzolt, leragasztott kanyargós vonalat is készíthettek anya, apa segítségével.

# data[].attributes.body
Készítsünk kis hógolyókat!

ALAPANYAGOK:

Szükségünk lesz:

200 g kókuszreszelék

150 g kristálycukor

150 g vaj

1 csomag vaníliacukor

1/2 konzerv sűrített tej

50 g kókuszreszelék

300 g tejpor

100 ml tej

ELKÉSZÍTÉS MENETE:

A vajat felolvasztjuk, hozzáadjuk a cukrot és vaníliacukrot, valamint a tejet és a tejport. Az egészet jó alaposan elkeverjük.

Hozzáadjuk a sűrített tejet és a 200 g kókuszreszeléket. A kókuszt inkább adagonként keverjük a masszához, és ha már túl sűrű a keverék, több kókuszreszelék nem kell hozzá. Alaposan elkeverjük, majd legalább 1-2 órára hűtőszekrénybe tesszük.

Miután a massza megkötött, kezünkkel kis golyókat formázunk, amiket kókuszreszelékben megforgatunk. Ismét hűtőbe tesszük. A golyók közepébe ízlés szerint mandulát is tehetünk.

# data[].attributes.body
Ötletek a szabadban eltöltött időre

Miért néznétek a hóesést a meleg szobából, ha kint jobbnál jobb téli móka vár az egész családra? Hogy miket csinálhattok a szánkózás és a hóember építés mellett? Sportolhattok, építhettek, kísérletezhettek, összemérhetitek az erőtöket, és kiélhetitek kreativitásotokat.

Ügyességi játékok

Rendezzetek hócsatát! Szervezzetek csapatokat, dobáljátok egymást, és akit az ellenfél eltalálta, kiesik a játékból. Melyik csapat bírja tovább?

Fogj néhány hulahopp karikát, és versenyezzetek, hogy ki tudja tovább tekerni a hóban.

Szervezzetek hógolyós dobóversenyt! Rajzoljatok egy nagy kört a hóba, abba pedig több kisebbet. Mindegyiknek adjátok meg az értékét, nyilván, a középen található legkisebb kör éri a legtöbbet. Aki 10 dobásból a legmagasabb pontszámot éri el, az lesz a győztes. Sorozatonként persze adjátok össze a pontokat.

Versenyezhettek abban is, hogy ki tudja a legmesszebbre eldobni a hógolyót.

Jelöljetek ki a gyermekeknek akadálypályát.

Rajzolj a hóba egy labirintust. Vajon ki talál ki először belőle?

Kreatív, építős feladatok

Rendezzetek családi hóember építő versenyt. Ki tudja a legnagyobb/legszebbet elkészíteni?

Építsetek hópalotát! Berendezhetitek aztán asztallal, székkel.

Vegyétek elő a gyermekek homokozókészletét, és töltsétek meg hóval a játékokat. Öntsétek ki a különböző havas formákat.

Próbáljátok ki a hószobrászatot!

Alkossatok iglut! Nem kell más hozzá, mint tapadó hó, vödör és lapát, no meg egy kis fantázia.

A havas kalandok közül kihagyhatatlanok a kis hóangyalok. A gyerekek élvezik, ahogy a hóban mókázhatnak.

Fújjatok szappanbuborékot a hóba, és nézzétek végig, ahogy megfagy. Nem lesz másra szükséged, mint 3 bögre vízre, 1 bögre folyékony mosogatószerre és 1/2 csésze fehér kukoricaszirupra. Keverd össze, majd gyönyörködjetek a buborékokban.

Tanulmányozzátok nagyítóval a hópelyheket, jégvirágokat. Nem találtok két egyformát.

Kísérletezzetek a hóval! Egy üveget töltsetek tele vele. Vigyétek a szobába, és mutassátok meg a gyermeknek, ahogy elolvad.

Fessetek hóval! Ugyancsak töltsetek meg egy palackot hóval, színezzétek meg ételfestékkel, szörppel. Vegyetek elő egy nagy papírt vagy kartont, és fessetek vele, alkossatok kedvetekre.

A kinti havas kalandok után vegyetek egy forró fürdőt, és melegedjetek át egy nagy bögre finom forró teától!

# data[].attributes.body
Egy aranyos verssel búcsúzom most Tőletek. Kellemes pihenést és sok-sok örömteli pillanatot kívánok drága gyermekek! Reméljük, hogy örömteli, játékos hetetek lesz. Köszönjük a szülők támogatását! Ne feledjétek , óvjuk és vigyázzunk egészségünkre! :)

# data[].attributes.body
Hógolyózz sokat!
Készíts hóangyalt! És, persze, hóembert!
Szánkózz, korcsolyázz!